**3/2015.**

*Üllés Nagyközségi Képviselőtestület*

*2015. március 13-i rendkívüli, nyílt ülésének*

**JEGYZŐKÖNYVE**

Napirend:

1. Bírósági ülnök jelölése
2. Aktuális kérdések

Üllés Nagyközségi Képviselőtestület

2015. március 13-i rendkívüli, nyílt ülésén meghozott

**H A T Á R O Z A T O K**

**45/2015. (III.13.)önkormányzati határozat**  3.o.

**Tárgy:** A Képviselőtestület 2015. március 13-i rendkívüli, nyílt ülésének napirendi pontjai

**46/2015.(III.13.)önkormányzati határozat**  4.o.

**Tárgy:** Bírósági ülnökök jelölése

**47/2015.(III.13.)önkormányzati határozat**  5.o.

**Tárgy:** 2015. évi költségvetés – adósságszolgálat – előterjesztés

**Jegyzőkönyv**

Készült: az Üllés Nagyközségi Képviselőtestület 2015. március 13-i rendkívüli, nyílt ülésén.

Helye: Polgármesteri Hivatal – Házasságkötő Terem

A Képviselőtestület tagjai közül jelen vannak: Nagy Attila Gyula polgármester, Barna Dániel, Dudás János, Dr. Faragó-Mészáros Judit, Mihálffy László Imre képviselők

Tanácskozási joggal jelen van:

Dr. Sugár Anita jegyző

Jegyzőkönyvvezető: Vassné Balogh Márta igazgatási előadó

Nagy Attila Gyula polgármester: köszönti az ülés résztvevőit.

A Jelenléti ív alapján megállapítja, hogy a Képviselőtestület 5 fő tagja jelen van, így az ülést határozatképesnek nyilvánítja és megnyitja.

Nagy Attila Gyula polgármester: javasolja a napirendek alábbiak szerinti megtárgyalását:

1. Bírósági ülnök jelölése

Előadó: Dr. Sugár Anita jegyző

1. Aktuális kérdések

A Képviselőtestület 5 igen szavazattal a javaslattal egyetért, és az alábbi határozatot hozza:

**45/2015.(III.13.)önkormányzati határozat**

**Tárgy:** A Képviselőtestület 2015. március 13-i rendkívüli, nyílt ülésének napirendi pontjai

**H A T Á R O Z A T**

Üllés Nagyközségi Képviselőtestület a Képviselőtestület 2015. március 13-i rendkívüli, nyílt ülésének napirendjét az alábbiak szerint határozza meg:

1. *Bírósági ülnök jelölése*

*Előadó: Dr. Sugár Anita jegyző*

1. *Aktuális kérdések*

Erről jegyzőkönyvi kivonaton értesítést kap:

1. Nagy Attila Gyula polgármester
2. Irattár

**1)Napirend**

**Bírósági ülnök jelölése**

Előadó: Dr. Sugár Anita jegyző

Nagy Attila Gyula polgármester: az ülnökjelöléssel kapcsolatban átadja a szót Dr. Sugár Anita jegyzőnek.

Dr. Sugár Anita jegyző: bírósági ülnököt önkormányzati képviselőtestület is jelölhet. A jelöléseket március 16-ig kell megküldeni, ezért kellett a rendkívüli ülést megtartani.

Dudás János képviselő: a határozati javaslatban szereplő két személy vállalja az ülnökséget?

Azért kérdezi, mert a bírósági ügyek a legtöbbször nem szívderítőek.

Lehet, hogy a távol lévő Németh László képviselő is tudott volna jelöltet mondani, akár ő is vállalta volna.

Dr. Sugár Anita jegyző: igen, vállalták. A jelölt párttag nem lehet.

Dr. Faragó-Mészáros Judit képviselő: csak két személyt jelölhetnek?

Dr. Sugár Anita jegyző: nem, javaslatokat az ülésen is tehetnek. Azt, hogy az ülnökök milyen feltételeknek kell, hogy megfeleljenek a határozati javaslatban feltüntették.

Nagy Attila Gyula polgármester: amennyiben más személyi javaslat nincs, javasolja Dr. Sugár Anita és Egri Zoltánné bírósági ülnökként való jelölését.

A Képviselőtestület 5 igen szavazattal a javaslattal egyetért, és az alábbi határozatot hozza:

**46/2015.(III.13.)önkormányzati határozat**

**Tárgy:** Bírósági ülnökök jelölése

**H A T Á R O Z A T**

Üllés Nagyközségi Képviselőtestület figyelemmel „A bírák jogállásáról és javadalmazásáról” szóló 2011. évi CLXII. törvény 213. § (1) bekezdésére

*Dr. Sugár Anita Szeged, Gém utca 13/A. szám alatti lakost járásbíróságra, közigazgatási és munkaügyi bíróságra,*

*Egri Zoltánné Üllés Radnai utca 10/1. szám alatti lakost közigazgatási és munkaügyi bíróságra bírósági ülnökké jelöli.*

A Képviselőtestület felkéri Nagy Attila Gyula polgármestert, hogy a bírósági ülnökök jelölésével kapcsolatos további teendőket tegye meg.

Erről jegyzőkönyvi kivonaton értesítést kap:

1. Szeged Megyei Jogú Város Polgármesteri Hivatal, Jegyzői Iroda Önkormányzati Csoport - 6720 Szeged Széchenyi tér 10.
2. érintettek
3. irattár

**2)Napirend**

**Aktuális kérdések**

Nagy Attila Gyula polgármester: a 2015. évi költségvetési rendelethez kapcsolódóan el kell fogadni a 2015. évi adósságszolgálatról szóló előterjesztést és a hozzá kapcsolódó táblázatot. E táblázat a költségvetési évet követő 3 évre várható – adósságot keletkeztető ügyleteiből eredő – fizetési kötelezettségüket jeleníti meg. A döntési kötelezettséget 3-4 éve jogszabály írja elő.

Javasolja a határozat meghozatalát.

A Képviselőtestület 5 igen szavazattal a javaslattal egyetért, és az alábbi határozatot hozza:

**47/2015.(III.13.)önkormányzati határozat**

**Tárgy:** 2015. évi költségvetés – adósságszolgálat – előterjesztés

**H A T Á R O Z A T**

Üllés Nagyközség Képviselő-testülete az önkormányzat adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét a melléklet szerint elfogadja.

A Képviselő-testület határozatát Államháztartásról szóló 2011. évi CXCV. törvény 29. §. (3) bekezdése alapján hozta meg.

Erről jegyzőkönyvi kivonaton értesítést kap:

1. Nagy Attila Gyula polgármester
2. gazdálkodási ügyintéző
3. irattár

Dr. Sugár Anita jegyző: tájékoztatja a képviselőket, hogy a mezőőri álláspályázatot a következő Körképben jelentetik meg. Az egy állásra 4-5 jelentkező biztosan lesz.

Dr. Faragó-Mészáros Judit képviselő: ki választja ki a jelentkezők közül a nyertes pályázót?

Dr. Sugár Anita jegyző: a munkáltató hatásköre a kiválasztás, a munkáltató pedig a polgármester.

Dr. Faragó-Mészáros Judit képviselő: a Polgárőr Egyesület véleményezhetné a pályázatokat.

Dr. Sugár Anita jegyző: a polgármester hatásköre az is, hogy kivel osztja meg a kiválasztás feladatát.

Nagy Attila Gyula polgármester: a mezőőr elsődleges feladata lesz a temetői lopások megelőzése.

Dr. Sugár Anita jegyző: ezen kívül a mozgóárusok felügyeletét is el kell látnia.

Nagy Attila Gyula polgármester: a mezőőrnek a külterületet behatóan kell ismernie.

Barna Dániel képviselő: a rendőrséggel is együtt kell tudnia dolgozni.

Nagy Attila Gyula polgármester: a mezőőr elsődlegesen „férfias” szakma.

Tájékoztatja a jelenlévő képviselőket, hogy a település „vezérprojektje” az orvosi rendelők és a Tanácsadó felújítása lesz. Ez már régóta „terítéken” lévő feladat. A megvalósításra a járási - az egészségügyre 7 évre elkülönített összesen - 123 millió Ft-os keretből 80 milliót szeretne elhozni.

Dudás János képviselő: a meglévő épületet fejlesztik, vagy újat építenek?

Nagy Attila Gyula polgármester: a meglévőt fejlesztik. A fejlesztést már egy pár éve koncepcionális gondolkodás előzte meg, így került át a szociális központ új helyre – melynek helyén bővíthető lesz az egészségügyi komplexum. Egy modern egészségházat szeretne megvalósítani, amelyben a szakrendelések is helyet kapnának.

Dr. Sugár Anita jegyző: az I. rendelő és a fogászati rendelő korábban már felújításra került.

Nagy Attila Gyula polgármester: a II. rendelő háziorvosa pedig a betegbehívó rendszer felállítására költött.

Dudás János a járási ügyintézésnél is hasznos lenne egy ügyfélhívó.

Nagy Attila Gyula polgármester: miután további hozzászólás nem érkezett, az ülést berekeszti.

k.m.f.

Nagy Attila Gyula Dr. Sugár Anita

polgármester jegyző